Moritsveita

Moritsveita er en tidligere veit i Midtbyen i Trondheim som gikk nord-sør fra Øvre allmenning og til Nedre allmenning på skrå av dagens gatenett. Veita forsvant ved reguleringer etter bybrannen i 1681.

Veita startet ved Øvre allmenning, omtrent ved Sommerveita og baksiden av Nordre gate nummer 4. Den gikk deretter nordover hvor den gikk på skrå av Nordre gate mellom dagens Dronningens gate og Thomas Angells gate. Den krysset Breierveita og Casperveita, og endte ved Åsen i enden av Nedre allmenning, altså i den nåværende Moursundveita.

Navnet stammer muligens fra far til skomaker Christen Moritsen, som var oppført i ledingen for 1660–1662. Bygården Moritsgården lå før 1681 på østsiden for veita, på den nåværende adressen Olav Tryggvassons gate nummer 27.

Referanser

Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.

Tidligere veier i Trondheim
Midtbyen (Trondheim)‎